CELEX: 32013R0318
Language: ro
Date: 2013-04-08 00:00:00
Title: Regulamentul (UE) nr. 318/2013 al Comisiei din 8 aprilie 2013 de adoptare a programului de module ad-hoc, care acoperă perioada 2016-2018, pentru ancheta prin sondaj asupra forței de muncă prevăzută prin Regulamentul (CE) nr. 577/98 al Consiliului  Text cu relevanță pentru SEE

9.4.2013   
            
            
               RO
            
            
               Jurnalul Oficial al Uniunii Europene
            
            
               L 99/11
            
         REGULAMENTUL (UE) NR. 318/2013 AL COMISIEI
   din 8 aprilie 2013
   de adoptare a programului de module ad-hoc, care acoperă perioada 2016-2018, pentru ancheta prin sondaj asupra forței de muncă prevăzută prin Regulamentul (CE) nr. 577/98 al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 577/98 al Consiliului din 9 martie 1998 privind organizarea unei anchete prin sondaj asupra forței de muncă din Comunitate (1), în special articolul 4 alineatul (2),
   întrucât:
   
               (1)
            
            
               În conformitate cu Regulamentul (CE) nr. 577/98, este necesară definirea elementelor programului de module ad-hoc care acoperă perioada 2016-2018.
            
         
               (2)
            
            
               Strategia Europa 2020 și inițiativa sa emblematică „Tineretul în mișcare” necesită informații mai ample privind situația tinerilor pe piața forței de muncă. Comunicarea Comisiei din 2011 intitulată „Inițiativa privind oportunitățile pentru tineri” (2) încurajează acțiunea la nivel european în mai multe domenii prioritare legate de obținerea primului loc de muncă.
            
         
               (3)
            
            
               Pe baza comunicării referitoare la „Small Business Act” (3), comunicarea Comisiei din 2012 intitulată „Către o redresare generatoare de locuri de muncă” (4), care face parte din pachetul privind ocuparea forței de muncă, încurajează crearea de locuri de muncă, în special prin promovarea și sprijinirea persoanelor care desfășoară o activitate independentă.
            
         
               (4)
            
            
               Strategia pentru egalitatea între femei și bărbați referitoare la perioada 2010-2015 (5) include măsuri de reconciliere între viața profesională și viața de familie, ca mijloace de obținere a unei independențe economice egale pentru femei și bărbați.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Sistemului statistic european,
            
         ADOPTĂ PREZENTUL REGULAMENT:
   Articolul 1
   Se adoptă programul de module ad-hoc ale anchetei prin sondaj asupra forței de muncă, pentru perioada 2016-2018, astfel cum este prevăzut în anexă.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 aprilie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 77, 14.3.1998, p. 3.
   
      (2)  Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor – „Inițiativa privind oportunitățile pentru tineri”, adoptată la 20.12.2011 – COM(2011) 933 final.
   
      (3)  Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor – „Gândiți mai întâi la scară mică”: Prioritate pentru IMM-uri, Un „Small Business Act ” pentru Europa, adoptată la 25.6.2008 – COM(2008) 394 final.
   
      (4)  Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor – „Către o redresare generatoare de locuri de muncă”, adoptată la 18.4.2012 – COM(2012) 173 final.
   
      (5)  Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor – Strategie pentru egalitatea între femei și bărbați 2010-2015, adoptată la 21.9.2010 – COM(2010) 491.
   
      ANEXĂ
      
         ANCHETĂ PRIVIND FORȚA DE MUNCĂ
      
      
         Program multianual de module ad-hoc
      
      1.   TINERI PE PIAȚA MUNCII
      Lista variabilelor: a se defini înainte de luna decembrie 2014.
      Perioada de referință: 2016. Statele membre au posibilitatea de a furniza date pentru totalitatea celor 52 de săptămâni sau pentru al doilea trimestru al anului.
      State membre și regiuni vizate: toate.
      Eșantionul: eșantionul modulului ad-hoc ar trebui să îndeplinească cerințele de la anexa I punctul 4 la Regulamentul (CE) nr. 377/2008 al Comisiei (1), și anume că eșantionul utilizat pentru colectarea informațiilor privind modulele ad-hoc trebuie să furnizeze, de asemenea, informații privind variabilele structurale.
      Transmiterea rezultatelor: înainte de 31 martie 2017.
      2.   ACTIVITATE INDEPENDENTĂ
      Lista variabilelor: a se defini înainte de luna decembrie 2015.
      Perioada de referință: 2017. Statele membre au posibilitatea de a furniza date pentru totalitatea celor 52 de săptămâni sau pentru al doilea trimestru al anului.
      State membre și regiuni vizate: toate.
      Eșantionul: eșantionul modulului ad-hoc ar trebui să îndeplinească cerințele de la anexa I punctul 4 la Regulamentul (CE) nr. 377/2008, și anume că eșantionul utilizat pentru colectarea informațiilor privind modulele ad-hoc trebuie să furnizeze, de asemenea, informații privind variabilele structurale.
      Transmiterea rezultatelor: înainte de 31 martie 2018.
      3.   ARMONIZAREA VIEȚII PROFESIONALE CU VIAȚA DE FAMILIE
      Lista variabilelor: a se defini înainte de luna decembrie 2016.
      Perioada de referință: 2018. Statele membre au posibilitatea de a furniza date pentru totalitatea celor 52 de săptămâni sau pentru al doilea trimestru al anului.
      State membre și regiuni vizate: toate.
      Eșantionul: eșantionul modulului ad-hoc ar trebui să îndeplinească cerințele de la anexa I punctul 4 la Regulamentul (CE) nr. 377/2008, și anume că eșantionul utilizat pentru colectarea informațiilor privind modulele ad-hoc trebuie să furnizeze, de asemenea, informații privind variabilele structurale.
      Transmiterea rezultatelor: înainte de 31 martie 2019.
      
         (1)  JO L 114, 26.4.2008, p. 57.